
З  А  П  О  В  Е  Д

№ 314
гр.Пирдоп, 31.07.2017 год.

	На основание чл.44, ал.2 от Закона за местното самоуправление и местната администрация, чл.8, ал.4 и чл.35, ал.1 от Закона за общинската собственост, чл.34, ал.1, чл.40 от Наредбата за реда за придобиване, управление и разпореждане с общинско имущество, при условията на чл.59, ал.1, т.6, чл.62, ал.1, ал.2 и ал.3 от същата Наредба, в изпълнение на Решение № 100 по Протокол № 8 от 29.06.2017 год. на Общински съвет – Пирдоп,

Н А Р Е Ж Д А М:

 І. Да се открие процедура по провеждане на публичен търг с явно наддаване, при:
1. Предмет на търга: продажба на недвижим имот – частна общинска собственост, находящ се в гр.Пирдоп на ул.“Славци“ № 28А, представляващ застроен урегулиран поземлен имот (УПИ) ХІV – „За ОбС на БПС“ в кв.126 по плана на гр.Пирдоп (бивша сграда на КНСБ), с площ от 681 кв. метра, заедно с построената в него двуетажна, масивна, административна сграда със застроена площ от 149 кв. метра.
2. Вид на публичния търг – явен. 
3. Начална тръжна продажна цена на имота, без включен ДДС – 180 000,00 (сто и осемдесет хиляди) лева, приета от Общински съвет – Пирдоп. Сделката не се облага с ДДС.
4. Депозит за участие в търга – 10 % от началната тръжна продажна цена, внесен на гише № 3, „Каса”, първи етаж в сградата на Общинска администрация - Пирдоп или преведен по сметка на община Пирдоп: BG84CECB97903391192100, BIC код: CECBBGSF в “Централна Кооперативна Банка” - клон Карлово, офис в гр.Пирдоп, до деня, предхождащ датата на провеждане на търга или в размер на 18 000,00 (осемнадесет хиляди) лева.
5. Цена на тръжната документация – 100,00 лв. (сто лева), вносима на гише № 3, „Каса”, първи етаж в сградата на Общинска администрация - Пирдоп, гр.Пирдоп 2070, пл.Тодор Влайков № 2.
6. Място и срок за закупуване на тръжната документация:
Сградата на Общинска администрация - Пирдоп, гр. Пирдоп 2070, пл.Тодор Влайков № 2, ет.1, гише № 3, “Каса”, всеки работен ден от 8.00 – 16.00 часа, до 30.08.2017 година.
7. Място за получаване на тръжната документация:
	Сградата на Общинска администрация - Пирдоп, гр.Пирдоп 2070, пл.Тодор Влайков № 2; ет.1, гише № 1, „Център за информация и услуги“, срещу представен платежен документ.
8. Място и краен срок за подаване на заявленията за участие в публичния търг:
Сградата на Общинска администрация - Пирдоп, гр.Пирдоп 2070, пл.Тодор Влайков № 2; ет.1, гише №1; „Център за информация и услуги“, всеки работен ден от 8.00 – 16,30 часа, до 30.08.2017 година.
9. Оглед на обекта се извършва само от кандидатите, закупили тръжни книжа от 21.08.2017 год. до 23.08.2017 год., от 8.30 до 12.00 часа и от 13.30 до 16.00 часа, след предварителна заявка на тел.: 0885 / 899 266 – В. Калинова.
10. Дата, място и час на провеждане на публичния търг:
Заседателната зала на Общинска администрация - Пирдоп, гр.Пирдоп, пл.“Тодор Влайков“ № 2, трети етаж на 31.08.2017 год. от 10.30 часа.
При възникване на обстоятелства, които правят невъзможно откриването или продължаването на публичния търг, участниците закупили тръжна документация, запазват правата си за участие в друг такъв.
В случай, че не се проведе публичния търг на първата обявена дата, повторен такъв да се проведе на 07.09.2017 год. от 10.30 часа, при същите условия и на същото място.
11. Начин и срок на плащане на достигнатата продажна тръжна цена на имота – еднократно, в пълен размер, в левове, внесена до деня на сключване на договора за покупко-продажба.

	ІІ. Утвърждавам тръжната документация за продажба на урегулирания поземлен имот, описан в раздел І, точка 1.
Копие от настоящата заповед да се: постави на информационното табло в сградата на община Пирдоп; публикува на Интернет страницата на Общината.
Заповедта подлежи на обжалване в 14-дневен срок от съобщаването й, по реда на Административнопроцесуалния кодекс.






КМЕТ НА ОБЩИНА ПИРДОП:_______________
                          АНГЕЛ ГЕРОВ

